CELEX: 32016R2362
Language: el
Date: 2016-12-20 00:00:00
Title: Εκτελεστικός κανονισμός (ΕΕ) 2016/2362 της Επιτροπής, της 20ής Δεκεμβρίου 2016, για τη διόρθωση του εκτελεστικού κανονισμού (ΕΕ) 2016/2073 όσον αφορά το διαθέσιμο ποσό για τη Γαλλία για την επιστροφή των πιστώσεων που μεταφέρονται από το οικονομικό έτος 2016

22.12.2016   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 350/18
            
         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) 2016/2362 ΤΗΣ ΕΠΙΤΡΟΠΉΣ
   της 20ής Δεκεμβρίου 2016
   για τη διόρθωση του εκτελεστικού κανονισμού (ΕΕ) 2016/2073 όσον αφορά το διαθέσιμο ποσό για τη Γαλλία για την επιστροφή των πιστώσεων που μεταφέρονται από το οικονομικό έτος 2016
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΕ) αριθ. 1306/2013 του Ευρωπαϊκού Κοινοβουλίου και του Συμβουλίου, της 17ης Δεκεμβρίου 2013, σχετικά με τη χρηματοδότηση, τη διαχείριση και την παρακολούθηση της κοινής γεωργικής πολιτικής και την κατάργηση των κανονισμών (ΕΟΚ) αριθ. 352/78, (ΕΚ) αριθ. 165/94, (ΕΚ) αριθ. 2799/98, (ΕΚ) αριθ. 814/2000, (ΕΚ) αριθ. 1290/2005 και (ΕΚ) αριθ. 485/2008 του Συμβουλίου (1), και ιδίως το άρθρο 26 παράγραφος 6,
   Κατόπιν διαβούλευσης με την επιτροπή των γεωργικών ταμείων,
   Εκτιμώντας τα ακόλουθα:
   
               (1)
            
            
               Ο εκτελεστικός κανονισμός (ΕΕ) αριθ. 2016/2073 της Επιτροπής (2) καθορίζει τα ποσά που διατίθενται στα κράτη μέλη για επιστροφή στους τελικούς δικαιούχους κατά το οικονομικό έτος 2017. Τα εν λόγω ποσά αντιστοιχούν στη μείωση στο πλαίσιο της δημοσιονομικής πειθαρχίας η οποία εφαρμόστηκε πράγματι από τα κράτη μέλη κατά το οικονομικό έτος 2016 με βάση τις δηλώσεις δαπανών των κρατών μελών για την περίοδο από 16 Οκτωβρίου 2015 έως 15 Οκτωβρίου 2016.
            
         
               (2)
            
            
               Όσον αφορά τη Γαλλία, παρουσιάστηκε σφάλμα στο σύστημα ΤΠ της Επιτροπής με το οποίο γίνεται η επεξεργασία των δηλώσεων των κρατών μελών με σκοπό τον καθορισμό των ακαθάριστων ποσών των δαπανών που υπόκεινται σε δημοσιονομική πειθαρχία. Το σφάλμα αυτό οδήγησε σε εσφαλμένο υπολογισμό του ποσού της δημοσιονομικής πειθαρχίας και, κατ' επέκταση, του ποσού που κατέστη διαθέσιμο για επιστροφή στη Γαλλία. Το σφάλμα δεν επηρεάζει τα ποσά που καθορίστηκαν για τα υπόλοιπα κράτη μέλη.
            
         
               (3)
            
            
               Με σκοπό τη συμμόρφωση με τη νομική βάση για την επιστροφή και προκειμένου να διασφαλιστεί η προστασία των οικονομικών συμφερόντων της Ένωσης, το ποσό που διατίθεται για επιστροφή στη Γαλλία θα πρέπει να διορθωθεί.
            
         
               (4)
            
            
               Κατά συνέπεια, το συνολικό ποσό της δημοσιονομικής πειθαρχίας που εφαρμόστηκε από τα κράτη μέλη για το οικονομικό έτος 2016, το οποίο αναφέρεται στην αιτιολογική σκέψη 5 του εκτελεστικού κανονισμού (ΕΕ) 2016/2073, ανέρχεται σε 433 εκατ. EUR.
            
         
               (5)
            
            
               Ως εκ τούτου, ο εκτελεστικός κανονισμός (ΕΕ) 2016/2073 θα πρέπει να διορθωθεί αναλόγως.
            
         
               (6)
            
            
               Δεδομένου ότι η διόρθωση βάσει του παρόντος κανονισμού επηρεάζει την εφαρμογή του εκτελεστικού κανονισμού (ΕΕ) 2016/2073, ο οποίος εφαρμόζεται από την 1η Δεκεμβρίου 2016, ο παρών κανονισμός θα πρέπει επίσης να εφαρμόζεται από την 1η Δεκεμβρίου 2016,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Στο παράρτημα του εκτελεστικού κανονισμού (ΕΕ) 2016/2073, η καταχώριση για τη Γαλλία αντικαθίσταται από την ακόλουθη:
   
      
                  «Γαλλία
               
               
                  88 824 479 »
               
            
   Άρθρο 2
   Η παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης.
   Εφαρμόζεται από την 1η Δεκεμβρίου 2016.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 20 Δεκεμβρίου 2016.
      
         
            Για την Επιτροπή,
         
         
            εξ ονόματος του Προέδρου,
         
         Jerzy PLEWA
         
            Γενικός Διευθυντής
         
         
            Γενική Διεύθυνση Γεωργίας και Αγροτικής Ανάπτυξης
         
      
   
   
      (1)  ΕΕ L 347 της 20.12.2013, σ. 549.
   
      (2)  Εκτελεστικός κανονισμός (ΕΕ) 2016/2073 της Επιτροπής, της 23ης Νοεμβρίου 2016, για την επιστροφή, σύμφωνα με το άρθρο 26 παράγραφος 5 του κανονισμού (ΕΕ) αριθ. 1306/2013 του Ευρωπαϊκού Κοινοβουλίου και του Συμβουλίου, των πιστώσεων που μεταφέρονται από το οικονομικό έτος 2016 (ΕΕ L 320 της 26.11.2016, σ. 25).